Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 307/13/6601	Banská Bystrica, 27.11.2013
EEČ : 2-45-280-2013

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
v mene podnikateľského subjektu spoločnosti XXXXX, XXXXX ako mesačný platca DPH dňa 25.01.2012 podal príslušnému Daňovému úradu Banská Bystrica II riadne daňové priznanie k dani z pridanej hodnoty (DPH) za zdaňovacie obdobie mesiaca december 2011, v ktorom si uplatnil nárok na vrátenie dane v sume 15.956,76 €, avšak podľa vykonanej kontroly daňovým úradom XXXXX vedenej pod číslom 9600404/5/2752678/2012/BízM si v tomto priznaní neoprávnene uplatnil nárok na vrátenie dane z pridanej hodnoty z dodávateľskej faktúry č. 2110072, int. č. DF110188 od dodávateľa XXXXX so základom dane 4.826,00 € s 20 % DPH v sume 965,20 € za služby týkajúce sa opravy ťahača, nakoľko služby z predmetnej faktúry ani samotnú faktúru spol. XXXXX nevyhotovila z dodávateľskej faktúry č. 22510219, int. č. DF110187 od dodávateľa XXXXX so základom dane 1.612,62 € s 20 % DPH v sume 322,52 € za tovar (razidlá písmená, razidlá čísla, emulzný olej, okuliare na brúsenie, vrták do magnetky, vrták na nerez), nakoľko tovar z predmetnej faktúry nikdy nedodala ani samotnú faktúru spol. XXXXX nevyhotovila 

lebo nie je tento skutok trestným činom a nie je dôvod na postúpenie veci

Odôvodnenie:
Trestné stíhanie proti obvinenému bolo vedené pre konanie ktorého sa mal dopustiť tým, že v mene podnikateľského subjektu spoločnosti XXXXX ako mesačný platca DPH dňa 25.01.2012 podal príslušnému Daňovému úradu Banská Bystrica II riadne daňové priznanie k dani z pridanej hodnoty (DPH) za zdaňovacie obdobie mesiaca december 2011, v ktorom si uplatnil nárok na vrátenie dane v sume 15.956,76 €, avšak podľa vykonanej kontroly daňovým úradom Banská Bystrica vedenej pod číslom 9600404/5/2752678/2012/BízM si v tomto priznaní neoprávnene uplatnil nárok na vrátenie dane z pridanej hodnoty z dodávateľskej faktúry č. 2110072, int. č. DF110188 od dodávateľa XXXXX so základom dane 4.826,00 € s 20 % DPH v sume 965,20 € za služby týkajúce sa opravy ťahača, nakoľko služby z predmetnej faktúry ani samotnú faktúru spol. XXXXX nevyhotovila z dodávateľskej faktúry č. 22510219, int. č. DF110187 od dodávateľa XXXXX so základom dane 1.612,62 € s 20 % DPH v sume 322,52 € za tovar (razidlá písmená, razidlá čísla, emulzný olej, okuliare na brúsenie, vrták do magnetky, vrták na nerez), nakoľko tovar z predmetnej faktúry nikdy nedodala ani samotnú faktúru spol. XXXXX nevyhotovila.

Tento skutok bol v čase jeho spáchania trestným činom, avšak zmenou zákona sa posunula hranica rozsahu neoprávnene uplatnenej dane.

Z uvedeného dôvodu tento skutok už nie je trestným činom. 

Podľa § 215 ods.1 písm. b/ Tr. por. prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

Vzhľadom na vyššie uvedené skutočnosti som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Králik
prokurátor